Diari Oficial de la Generalitat Valenciana


Sumari del DOGV 2264, del 11-05-1994 (1994/831362)

ORDRE de 24 de març de 1994, de la Conselleria d'Educació i Ciència, per la qual s'autoritza el cercle d'educació permanent d'adults Santisimo Sacramento, d'Alacant, del centre docent privat del mateix nom.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/24/(3)/dof/vci/html**

### Dades del document

Número de DOGV
:   2264

Data del DOGV
:   11-05-1994

Secció del DOGV
:   DISPOSICIONS GENERALS

Número del document
:   1994/831362


Data del document
:   24-03-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 24 de març de 1994, de la Conselleria d'Educació i Ciència, per la qual s'autoritza el cercle d'educació permanent d'adults Santísimo Sacramento, d'Alacant, del centre docent privat del mateix nom. [94/2619]  
Vist l'expedient incoat pel representant de la titularitat del centre docent privat d'Educació Pre-escolar i Primària Santísimo Sacramento, situat a l'avinguda de Xixona, 54-56, d'Alacant, amb número de codi 90081457, en sol·licitud d'autorització de funcionament d'un cercle d'educació permanent d'adults, amb dues aules, anomenat Santísimo Sacramento, en les instal·lacions del mateix centre.  
Atès que l'expedient ha estat tramitat per la Direcció Territorial d'Educació i Ciència, que, vist l'informe favorable de la Unitat d'Inspecció Educativa, proposa la seua autorització.  
Atès que, així mateix, consta en l'expedient l'informe favorable del president del Consell d'Anomació i Promoció de l'Educació Permanent d'Adults d'Alacant.  
Vista l'Ordre de 31 de maig de 1985, de la Conselleria de Cultura, Educació i Ciència, per la qual s'estableixen els requisits i es reglamenta la creació i autorització dels centres, cercles i aules d'Educació Permanent d'Adults en la Comunitat Valenciana (DOGV de 18 de juliol de 1985), i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no univesitaris.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar el funcionament del cercle d'educació permanent d'adults, amb dues aules, Santísimo Sacramento, per a impartir les assignatures equivalents a l'Educació Primària/EGB, en les instal·lacions del centre docent privat Santísimo Sacramento del qual depén, situat a l'avinguda de Xixona, 54-56, d'Alacant, amb número de codi 68089013 i amb la mateixa titularitat de l'orde religiós de las Reverendas Adoratrices del Santísimo y de la Caridad.  
Segon  
Les condicions d'aquesta autorització són les que, amb caràcter general, es fixen en l'Ordre de la Conselleria de Cultura, Educació i Ciència de 31 de maig de 1985 i les que la desenvolupen.  
Aquesta autorització podrà ser revocada en els supòsits previstos en la disposició transitòria tercera de l'Ordre de 31 de maig de 1985, de la Conselleria de Cultura, Educació i Ciència, i en l'article 17 del Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
DISPOSICIÓ ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs caldrà comunicar-ho al conseller d'Educació i Ciència, tal com exigeix l'article 110.3 de la Llei 30/1992.  
València, 24 de març de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI